समृद्धि मानिसको आधारभूत अधिकार हो। अरू विभिन्न आधारभूत मानव अधिकारहरू सुनिश्चित गर्न समृद्धि अपरिहार्य छ। समृद्ध व्यक्तिसँग प्राय: प्रतिष्ठा र सम्मान हुन्छ किनकि उसले कसैको अगाडि हात नजोडी, भीख नमागी, अरूको अधिकार नखोसी आफू र आफ्नो परिवारको मूलभूत आवश्यकताहरू सजिलै परिपूर्ति गर्न सक्छ। उसले आफ्नो परिवारलाई उचित शिक्षा प्रदान गरी सशक्त बनाएर लोकहितमा सक्रिय रहन उत्प्रेरित गर्छ। हामी हरेक नेपाली समृद्ध भएको देख्न चाहन्छौं र यो सपनालाई साकार पार्न हामी पूर्णरूपले प्रतिवद्ध छौं। समृद्ध नेपालको लागि हामीले उद्यमशील क्रान्ति परिकल्पना गरेका छौं।
